**NEKILNOJAMOJO TUIRTO NUOMOS PIRKIMO**

**SKELBIAMŲ DERYBŲ BŪDU PIRKIMO SĄLYGOS**

|  |  |
| --- | --- |
| Aprašas | Nutarimu patvirtintas žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas. |
| Kandidatas | Turto savininkas ar jo įgaliotas asmuo, teikiantis Pasiūlymą siekiant išnuomoti turtą ir dalyvaujantis turto nuomos pirkimo procedūrose. |
| Komisija | VĮ Turto banko generalinio direktoriaus įsakymu sudaryta komisija, kuri pagal jai suteiktus įgaliojimus organizuoja ir vykdo nuomos pirkimą. |
| Pirkimas | Vadovaujantis Aprašu VĮ Turto banko organizuojamas nuomos pirkimas skelbiamų derybų būdu. |
| Perkančioji organizacija arba Nuomininkas | Valstybės įmonė Turto bankas, įm. k. 112021042, Kęstučio g. 45, 08124 Vilnius. |
| Pirkimo sąlygos | Šios pirkimo sąlygos. |
| Nuomotojas | Fizinis ar juridinis asmuo, kuris yra sudaręs Sutartį su Nuomininku. |
| Nutarimas | Lietuvos Respublikos Vyriausybės 2017 m. gruodžio 13 d. nutarimas Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“. |
| Pasiūlymas | Pagal Perkančiosios organizacijos nustatytas sąlygas Kandidato pateiktų dokumentų ir duomenų visuma, kuriuos pateikdamas Kandidatas išreiškia pageidavimą dalyvauti Pirkimo procedūrose. |
| Sutartis | Nekilnojamojo turto nuomos sutartis, sudaryta tarp Nuomininko ir nekilnojamojo turto savininko ar jo įgalioto asmens. |

**1**. **BENDROSIOS NUOSTATOS**

* 1. Perkančioji organizacija numato išsinuomoti administracines patalpas Utenos mieste, Perkančiosios organizacijos funkcijoms ir veiklai vykdyti.
	2. Pirkimas vykdomas vadovaujantis Aprašu bei šiomis Pirkimo sąlygomis.
	3. Pirkimą organizuoja ir vykdo Komisija, kuri sprendimus priima Aprašo 14 punkte nustatyta tvarka.
	4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
	5. Pirkime lygiomis teisėmis gali dalyvauti visi Kandidatai.
	6. Pateikdamas Pasiūlymą, Kandidatas sutinka su visais Pirkimo sąlygose nustatytais reikalavimais. Kandidatai privalo atidžiai perskaityti visus Pirkimo sąlygų reikalavimus, jų priedus ir laikytis jose nustatytų reikalavimų.
	7. Pirkimo skelbimas paskelbtas laikraštyje „Utenos diena“, www.aruodas.lt ir Perkančiosios organizacijos internetiniame puslapyje https://www.turtas.lt/lt/administracine-informacija/viesieji-pirkimai/.
	8. Pasiūlymai pateikiami užklijuotuose vokuose VĮ Turto bankui, Vilniaus g. 16, Vilniuje, kabinete Nr. 102 arba siunčiami paštu, VĮ Turto bankui, Vilniaus g. 16, 01402 Vilniuje.
	9. Pasiūlymai turi būti gauti iki 2021 m. sausio 15 d. iki 11:00 val.
	10. Pirkimo sąlygose vartojamos pagrindinės sąvokos suprantamos taip, kaip jos apibrėžtos Apraše.
	11. Išlaidos, susijusios su dalyvavimu Pirkime, Kandidatams nekompensuojamos.
	12. Kontaktinis asmuo: Parduodamo turto administravimo skyriaus Turto nuomos grupės vadovė Aida Čeičienė, tel. 8 674 42800, el. p. aida.ceiciene@turtas.lt.
1. **PIRKIMO OBJEKTAS IR PRIVALOMIEJI REIKALAVIMAI**
	1. Pirkimo objektas – nekilnojamojo turto, nurodyto Pirkimo sąlygų Priede Nr. 2, nuoma.
	2. Reikalavimai nekilnojamam turtui nustatyti Pirkimo sąlygų Priede Nr. 2.
	3. Nekilnojamojo turto naudojimo paskirtis – Užimtumo tarnybos funkcijoms ir veiklai vykdyti.
	4. Pirkimas atliekamas skelbiamų derybų būdu. Pirkimo tikslas – sudaryti nekilnojamojo turto nuomos sutartį (toliau – Sutartis). Sutarties projektas pridedamas kaip Pirkimo sąlygų Priedas Nr. 3.
	5. Nekilnojamojo turto nuomos terminas – 5 (penki) metai nuo nekilnojamojo turto priėmimo–perdavimo akto pasirašymo dienos su galimybe šalių rašytiniu susitarimu pratęsti nekilnojamojo turto nuomos terminą tokiomis pačiomis sąlygomis dar iki 3 (trijų) metų. Pageidautina Sutarties sudarymo data – per 1 mėnesį po Pirkimo pabaigos.
2. **PASIŪLYMŲ RENGIMAS, PATEIKIMAS IR KEITIMAS**
	1. Pirkimo procedūros prasideda, kai Perkančioji organizacija paskelbia skelbimą apie Pirkimą.
	2. Pirkimo procedūros baigiasi, kai:
		1. nutraukiamos Pirkimo procedūros dėl aplinkybių, dėl kurių Pirkimas tampa nenaudingas, negalimas ar neteisėtas, arba dėl pirkimo kainos ar kitų sąlygų nesutarimo;
		2. sudaroma Sutartis;
		3. Kandidatas atsisako pasirašyti Sutartį ir nėra kito Kandidato, kurio Pasiūlymas atitinka Pirkimo sąlygas arba kai Kandidatas atsisakęs pasirašyti Sutartį yra vienintelis Kandidatas pateikęs Pasiūlymą;
		4. visų Kandidatų pateikti Pasiūlymai neatitinka Pirkimo sąlygose nustatytų reikalavimų;
		5. per nustatytą terminą nebuvo gautas nė vienas Pasiūlymas.
	3. Kandidatas, pageidaujantis dalyvauti Pirkime, pateikia Perkančiajai organizacijai Pasiūlymą raštu, pasirašytą Kandidato ar jo įgalioto asmens. Kandidatas Pasiūlymą pateikia pagal Pirkimo sąlygų Priede Nr. 1 pateiktą formą. Pasiūlymą sudaro:
		1. siūlomo išnuomoti nekilnojamojo turto:
			1. nuosavybės ar patikėjimo teisę patvirtinančių dokumentų kopijos[[1]](#footnote-1);
			2. kadastro duomenų bylos kopija;
			3. raštiškas Kandidato patvirtinimas, kad išnuomoti siūlomas nekilnojamas turtas nėra areštuotos, teisme nėra ginčų dėl jų, taip pat nėra kitų trečiųjų asmenų teisių ar pretenzijų į išnuomoti siūlomą nekilnojamą turtą, išskyrus įkeitimą. Tuo atveju, jeigu siūlomas nuomoti nekilnojamas turtas yra įkeistas, pateikiamas įkaito turėtojo sutikimas nuomoti konkretų nekilnojamą turtą;
		2. įgaliojimas, suteikiantis teisę asmeniui derėtis dėl nekilnojamojo turto nuomojimo, pateikti Pasiūlymą, dokumentus ir sudaryti Sutartį ar kitaip disponuoti nekilnojamu turtu, kai šis asmuo nėra nekilnojamojo turto savininkas;
		3. siūlomo išnuomoti nekilnojamojo turto apžiūrėjimo sąlygos (laikas, per kurį galima apžiūrėti nekilnojamą turtą, ir galimybės dirbti Perkančiosios organizacijos ekspertams ir nekilnojamųjų daiktų vertintojams, jeigu tai būtina, taip pat Kandidato įgalioto atstovo, į kurį galima kreiptis dėl nekilnojamojo turto apžiūrėjimo, pareigos, vardas, pavardė, adresas, telefono numeris);
		4. nurodoma siūlomo išnuomoti nekilnojamojo turto pradinė nuomos kaina. Pateikiama užpildyta Pasiūlymo forma (Pirkimo sąlygų Priedas Nr. 1) su Pasiūlymo formoje nurodytais privalomais pateikti dokumentais. Už komunalines paslaugas bei bendrąsias pastato priežiūros išlaidas bus apmokama atskirai pagal faktą;
		5. nurodoma data, nuo kada faktiškai bus galima naudotis nekilnojamu turtu (nurodyta data negali būti vėlesnė nei Pirkimo sąlygų Priede Nr. 2 nurodytą datą);
		6. pateikiama šildymo išlaidų, siūlomame išnuomoti nekilnojame turte, vidutiniškai tenkančių 1 kv. m (Eur be PVM) per laikotarpį nuo 2019 m. gruodžio iki 2020 m. kovo mėn. suvestinė lentelė. Taip pat pateikiamos ir sutarčių su trečiosiomis šalimis (subtiekėjais) kopijos arba banko išrašai, kuriuose matytųsi atliekami mokėjimai trečiosioms šalims (subtiekėjams) už šildymo išlaidas siūlomame išnuomoti nekilnojamame turte.
		7. pateikiama kita Pirkimo sąlygose reikalaujama informacija / duomenys / dokumentai.
	4. Kandidatas gali pateikti tik vieną Pasiūlymą dėl konkretaus nekilnojamojo turto. Alternatyvius pasiūlymus pateikti draudžiama. Alternatyvus pasiūlymas – pasiūlymas, kuriame siūlomos kitokios, negu yra nustatyta Pirkimo sąlygose, nekilnojamojo turto charakteristikos arba Pirkimo sąlygos. Kandidatai, kurie pateiks alternatyvius Pasiūlymus, bus atmetami ir jų Pasiūlymai nevertinami.
	5. Kandidato Pasiūlymas bei kita korespondencija pateikiami lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimo patvirtinimas laikomas tinkamu, jei vertimas yra patvirtintas vertėjo parašu ir vertimo biuro antspaudu arba Kandidato vadovo ar jo įgalioto asmens parašu ir antspaudu (jei turi).
	6. Pateikdamas Pasiūlymą, Kandidatas sutinka su Pirkimo sąlygomis ir patvirtina, kad jo Pasiūlyme pateikta informacija yra teisinga ir apima viską, ko reikia norint tinkamai įvykdyti Sutartį.
	7. Kandidatai pasiūlyme turi nurodyti, kokia Pasiūlyme pateikta informacija yra konfidenciali, jei tokia yra. Tokią informaciją sudaro komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti Kandidato nurodoma kaip konfidenciali, todėl, Kandidatui nurodžius tokią informaciją kaip konfidencialią, Perkančioji organizacija turi teisę ją skelbti. Konfidencialiais taip pat negali būti laikomi: Kandidato pavadinimas, Pasiūlymo kaina , taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkančioji organizacija gali kreiptis į Kandidatą, prašydama pagrįsti informacijos konfidencialumą. Perkančioji organizacija, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytos Sutarties skelbimo ir informacijos, negali tretiesiems asmenims atskleisti Kandidato Perkančiajai organizacijai pateiktos informacijos, kurią Kandidatas pagrįstai nurodė kaip konfidencialią. Konfidencialius dokumentus kandidatas nurodo pasiūlymo formoje, parengtoje pagal Pirkimo sąlygų 1 priedą.
	8. Pasiūlymas turi galioti 90 (devyniasdešimt) dienų. Jeigu Pasiūlyme nenurodytas jos galiojimo laikas, laikoma, kad ji galioja tiek, kiek numatyta Pirkimo sąlygose. Pasiūlymų galiojimo laikotarpiui nepasibaigus, Perkančioji organizacija gali prašyti, kad Kandidatai pratęstų Pasiūlymų galiojimą iki konkrečiai nurodyto laiko, pranešdama apie tai visiems Kandidatams. Jei Kandidatas iki Perkančiosios organizacijos nustatytos datos neatsako į Perkančiosios organizacijos prašymą pratęsti Pasiūlymo galiojimą, laikoma, kad jis atmetė prašymą pratęsti Pasiūlymo galiojimo terminą. Bet kokiu atveju Pasiūlymo galiojimo termino pratęsimas nesuteikia teisės Kandidatui pakeisti Pasiūlymo turinio.
	9. Pasiūlymas, pasirašytas Kandidato vadovo arba jo įgalioto asmens, turi būti pateiktas asmeniškai (pats Kandidatas pristato), paštu ar per kurjerį adresu: VĮ Turto bankas, Vilniaus g. 16, Vilnius, 01402 Vilnius iki Techninėje specifikacijoje ir Pirkimo skelbime nurodytos datos (ir konkretaus laiko) Lietuvos laiku. Ant voko turi būti užrašyta neatplėšti iki konkrečios datos (konkretaus laiko, kuris nustatytas Pirkimo skelbime). Vėliau gauti Pasiūlymai nebus priimami ir nagrinėjami. Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į Pasiūlymą įdėti naujų lapų arba lapus pakeisti. Paskutinio Pasiūlymo lapo antroje pusėje turi būti jį patvirtinantis kandidato ar jo įgalioto asmens parašas ir antspaudas (jeigu turi).
	10. Perkančioji organizacija neatsako už pašto vėlavimus ar kitus nenumatytus atvejus, dėl kurių Pasiūlymai nebuvo gauti ar gauti pavėluotai. Pavėluotai gauti Pasiūlymai grąžinami Kandidatams registruotu paštu.
	11. Kandidatas iki galutinio Pasiūlymų pateikimo termino turi teisę pakeisti, papildyti arba atšaukti savo Pasiūlymą. Toks pakeitimas arba pranešimas, kad Pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą raštu iki Pasiūlymo pateikimo termino pabaigos.
3. **PIRKIMO SĄLYGŲ PAAIŠKINIMAS IR PATIKSLINIMAS**
	1. Kandidatas gali el. paštu (tai bus prilyginama užklausai raštu): info@turtas.lt (temoje nurodant „Dėl administracinių patalpų nuomos pirkimo sąlygų“) prašyti, kad Perkančioji organizacija paaiškintų Pirkimo sąlygas ir / ar pateiktų papildomą su Pirkimo sąlygomis susijusią informaciją. Perkančioji organizacija atsako į kiekvieną Kandidato pateiktą prašymą paaiškinti Pirkimo sąlygas ir / ar prašymą pateikti papildomą su Pirkimo sąlygomis susijusią informaciją, jeigu prašymas gautas ne vėliau kaip prieš 6 (šešias) darbo dienas iki Pasiūlymų pateikimo termino pabaigos. Perkančioji organizacija atsakymą į tokį prašymą pateikia visiems Kandidatams ne vėliau kaip likus 3 (trims) darbo dienoms iki Pasiūlymų pateikimo termino pabaigos. Kandidatai turėtų būti aktyvūs ir pateikti klausimus, ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus Pasiūlymų pateikimo terminui, Pasiūlymo turinio keisti nebus galima.
	2. Visi paaiškinimai / papildoma informacija siunčiami el. paštu, kuriuo pateikta užklausa. Perkančioji organizacija, atsakydama Kandidatui, paaiškinimą / papildomą informaciją patalpina ir Perkančiosios organizacijos svetainėje https://www.turtas.lt/lt/administracine-informacija/viesieji-pirkimai/.
	3. Iki Pasiūlymų pateikimo termino pabaigos, Perkančioji organizacija savo iniciatyva turi teisę raštu paaiškinti (patikslinti) Pirkimo sąlygas. Tokie paaiškinimai (patikslinimai) patalpinami Perkančiosios organizacijos svetainėje https://www.turtas.lt/lt/administracine-informacija/viesieji-pirkimai/ ne vėliau kaip likus 3 (trims) darbo dienoms iki Pasiūlymų pateikimo termino pabaigos. Vadovaujantis protingumo kriterijumi Pasiūlymų pateikimo terminas gali būti nukeltas.
	4. Perkančioji organizacija, paaiškindama ar patikslindama Pirkimo sąlygas, privalo užtikrinti Kandidatų anonimiškumą, t. y. privalo užtikrinti, kad Kandidatas nesužinotų kitų Kandidatų, dalyvaujančių Pirkimo procedūrose, pavadinimų ir kitų rekvizitų.
	5. Jeigu Perkančioji organizacija Pirkimo sąlygas paaiškina (patikslina) ir negali paaiškinimų (patikslinimų) pateikti taip, kad paaiškinimai būtų išsiųsti Kandidatams ne vėliau kaip likus 3 (trims) darbo dienoms iki Pasiūlymų pateikimo termino pabaigos, ji pratęsia Pasiūlymų pateikimo terminą tiek, kad Kandidatai, rengdami Pasiūlymus, galėtų atsižvelgti į šiuos paaiškinimus (patikslinimus). Informacija apie Pasiūlymų pateikimo termino pratęsimą patalpinama Perkančiosios organizacijos puslapyje https://www.turtas.lt/lt/administracine-informacija/viesieji-pirkimai/.
4. **KANDIDATŲ ATRANKA DERYBOMS, KVIETIMAS DERĖTIS IR DERYBOS**
	1. Pateiktus Pasiūlymus su dokumentais nagrinėja ir vertina Komisija. Pasiūlymas nagrinėjamas ir vertinamas konfidencialiai, nedalyvaujant Pasiūlymus pateikusių Kandidatų atstovams. Informacija / pranešimai apie priimtus sprendimus (kvietimą derėtis) Kandidatams siunčiama el. paštu nurodytu Pasiūlymo formoje (Pirkimo sąlygų 1 priedas).
	2. Komisija nagrinėja:
		1. Pasiūlymų atitiktį Pirkimo sąlygose nustatytiems reikalavimams;
		2. siūlomo išnuomoti nekilnojamojo turto atitiktį Techninėje specifikacijoje (Pirkimo sąlygų 2 priedas) ir Pirkimo sąlygose nustatytiems reikalavimams.
	3. Jeigu Kandidatas pateikė netikslius ar neišsamius duomenis apie atitiktį Pirkimo sąlygų reikalavimams arba tam tikrų duomenų trūksta, Perkančioji organizacija turi teisę, nepažeisdama lygiateisiškumo ir skaidrumo principų prašyti Kandidatą šiuos duomenis iki derybų pradžios patikslinti, papildyti arba paaiškinti. Kandidato nurodytos siūlomos reikšmės (pvz.: nuomos kaina) negali būti keičiamos, Perkančiajai organizacijai paprašius paaiškinti ar patikslinti Pasiūlymus per nustatytą terminą. Perkančioji organizacija pasilieka teisę paprašyti Kandidatų pateikti nepridėtus dokumentus (pvz.: pastato (nekilnojamojo turto) kadastrinių matavimų bylą, kuri nebuvo pridėta kartu su Pasiūlymu ar kitus Pirkimo sąlygose nurodytus dokumentus).
	4. Komisija, ne vėliau kaip per 7 darbo dienas nuo Pasiūlymo pateikimo termino pabaigos atmeta Kandidatų pateiktus Pasiūlymus, jeigu jie neatitinka Pirkimo sąlygose nustatytų reikalavimų ir pateikia Kandidatui motyvuotą atsakymą, kodėl jo pateikti dokumentai atmetami. Komisija atmeta Kandidato Pasiūlymą, jeigu:
		1. Kandidatas kartu su Pasiūlymu nepateikė reikalaujamų dokumentų ar informacijos (išskyrus atvejus, kai Pirkimo sąlygose yra nustatyta, kad šie dokumentai gali būti tikslinami);
		2. Pasiūlymas, taip pat siūlomas išnuomoti nekilnojamas turtas, neatitinka Pirkimo sąlygose nustatytų reikalavimų;
		3. Kandidatas pateikė melagingą informaciją.
	5. Komisija, visiems Kandidatams, kurių Pasiūlymai atitinka Pirkimo sąlygas, ne vėliau kaip per 7 darbo dienas nuo Pasiūlymo pateikimo termino pabaigos vienu metu gali išsiųsti kvietimą derėtis dėl kainos ir kitų sąlygų. Esant poreikiui, gali būti organizuojami keli derybų etapai arba derybos gali būti vykdomos nuotoliniu būdu (tuo atveju, jei sutinka Kandidatas). Kvietime derėtis nurodoma ši informacija:
		1. adresas kur vyks derybos (arba prisijungimo nuoroda, tuo atveju, jei derybos bus vykdomos nuotoliniu būdu), derybų pradžios data ir valanda;
		2. derybų objektas;
		3. papildoma informacija ir /ar dokumentai, kurie turi būti pateikti iki derybų pradžios (kai Kandidatas pateikė netikslius ar neišsamius duomenis apie atitiktį Pirkimo sąlygų reikalavimams arba šių duomenų trūksta);
		4. derybų kalba, kalbos;
		5. kita svarbi informacija.
	6. Jeigu Kandidatui iki derybų pradžios patikslinus, papildžius ar paaiškinus Pasiūlymą paaiškėja, kad Kandidato Pasiūlymas neatitinka Pirkimo sąlygų reikalavimų, Perkančioji organizacija atšaukia kvietimą derėtis, atmeta Kandidato Pasiūlymą ir pateikia jam motyvuotą atsakymą dėl Pasiūlymo atmetimo.
	7. Perkančioji organizacija gali nesiderėti ir sudaryti Sutartį su pirminį Pasiūlymą pateikusiu Kandidatu, taip pat Kandidato pirminį Pasiūlymą vertinti kaip galutinį Pasiūlymą, kai jis neatvyksta į derybas ir (arba) nepateikia galutinio Pasiūlymo.
	8. Derybų procedūrų metu Komisija:
		1. derasi su kiekvienu Kandidatu atskirai;
		2. visiems Kandidatams taiko vienodus reikalavimus, suteikia vienodas galimybes ir pateikia vienodą informaciją;
		3. be Kandidato sutikimo negali atskleisti jokios su Kandidato dalyvavimu derybose susijusios informacijos.
	9. Derybų metu Komisija derasi dėl kainos ir kitų sąlygų, siekdama Perkančiajai organizacijai ekonomiškai naudingiausio rezultato. Derybos gali vykti keliais etapais. Derybos su Kandidatu laikomos įvykusiomis ir pasibaigusiomis, kai galutinai susitariama dėl kainos ir (ar) Pirkimo sąlygų, ir kai derybų rezultatai atitinka Pirkimo sąlygų reikalavimus.
	10. Pirkimo sąlygose nustatytus reikalavimus atitinkančius pirminius ir galutinius Pasiūlymus (tuo atveju, jei vykdomos derybos) Komisija vertina pagal 6 skyriuje nurodytus kriterijus.
	11. Derybos protokoluojamos. Derybų protokolą pasirašo Komisijos pirmininkas, jos nariai ir Kandidatas, su kuriuo derėtasi, arba jo įgaliotas atstovas.
	12. Galutinio Pasiūlymo kaina negali būti didesnė nei pirminio Pasiūlymo kaina. Jeigu Kandidatas, teikdamas galutinį Pasiūlymą, nurodo didesnę kainą, jo pirminis Pasiūlymas bus laikomas galutiniu Pasiūlymu.
	13. Tuo atveju, jei buvo vykdomos derybos ir po derybų Kandidatas per nustatytą terminą nepateikia galutinio Pasiūlymo, jo pirminis Pasiūlymas laikomas galutiniu Pasiūlymu. Kandidato Pasiūlymas taip pat laikomas galutiniu Pasiūlymu, kai jis be pateisinamos priežasties neatvyksta į derybas.
	14. Perkančioji organizacija, atsižvelgdama į derybų rezultatus (galutinius Pasiūlymus), sudaro Pasiūlymų eilę ir visiems derybose dalyvavusiems Kandidatams išsiunčia informaciją apie derybų rezultatus.
	15. Sprendimą dėl derybas laimėjusio Kandidato Perkančioji organizacija priima ne anksčiau kaip po 7 darbo dienų nuo informacijos apie derybų rezultatus raštu išsiuntimo derybose dalyvavusiems Kandidatams dienos, išskyrus atvejį, kai derybose dalyvauja vienas Kandidatas.
5. **VERTINIMO EIGA IR KRITERIJAI**
	1. Pirkimo metu Kandidatų pasiūlymai vertinami etapais. Antrojo etapo metu Kandidatų Pasiūlymai vertinami balais. Daugiausiai balų surinkęs Pasiūlymas bus pripažintas geriausiu, laimėjusi Pasiūlymu (laimėjusiu Kandidatu).
	2. Pirmasis etapas. Pagrindiniai reikalavimai, bus vertinama (jeigu Kandidato Pasiūlymas netenkins šių reikalavimų, šis Pasiūlymas bus atmetamas ir antrojo etapo procedūra, kurioje suteikimai balai, nebus vykdoma):
		1. ar siūlomas išnuomoti nekilnojamas turtas atitinka Techninėje specifikacijoje (Pirkimo sąlygų Priede Nr. 2) nustatytus reikalavimus;
		2. kiti Pirkimo sąlygose nustatyti reikalavimai.
	3. Antrasis etapas. Komisija apskaičiuos kiekvieno pirmame etape neatmesto Kandidato balus pagal Pirkimo sąlygų 6.4 punkte nurodytus vertinimo kriterijus (išskyrus Kainos (C) vertinimo kriterijaus balus; šie balai bus apskaičiuoti po derybų procedūros, kai Kandidatai pateiks galutinį Pasiūlymą (1 (vieno) kv. m nekilnojamojo turto nuomos kainą). Laimėtoju pripažįstamas tas Kandidatas, kurio Pasiūlymas pagal nurodytus kriterijus pripažįstamas ekonomiškai naudingiausiu (galutinis bendras balas didžiausias). Pasiūlymai galutinėje eilėje surašomi ekonominio naudingumo mažėjimo tvarka. Jeigu kelių pateiktų Pasiūlymų yra vienodas ekonominis naudingumas, nustatant eilę pirmesnis į šią eilę įrašomas Kandidatas, kurio pirminis Pasiūlymas pateiktas anksčiau. Jeigu Pirkime dalyvauja 1 (vienas) Kandidatas eilė gali būti nesudaroma.
	4. Pasiūlymų vertinimo kriterijai (nurodyti eilės tvarka pagal svarbą) :

|  |  |
| --- | --- |
| **Vertinimo kriterijai** | **Lyginamasis svoris ekonominio naudingumo įvertinime** |
| 1. Kaina (C)
 | X=45 |
| 1. Atstumas iki Utenos miesto autobusų stoties (A. Baranausko g. 7, Utena) pagrindinio pastato (T1)
 | Y1=5 |
| 1. Patalpų erdvių tinkamumas – kabinetinis išplanavimas, visi darbo kabinetai turi turėti natūralios šviesos šaltinį(T2)

*Darbo kabinetas - patalpa, apribota perdangomis (denginiu) ir sienomis (pertvaromis) nuo grindų iki lubų, ne mažesnio kaip 4 kv. m grindų ploto, atitinkanti administracinėms patalpoms nustatytus higienos reikalavimus.* | Y2=20 |
| 1. Šildymo išlaidos (T3)
 | Y3=30 |

* 1. Ekonominis naudingumas (S) apskaičiuojamas sudedant kandidato pasiūlymo kainos (C) ir kitų kriterijų (T) balus:



* 1. Pasiūlymo kainos (C) balai apskaičiuojami mažiausios pasiūlymo kainos (Cmin) ir vertinamos pasiūlymo kainos (Cp) santykį padauginant iš kainos lyginamojo svorio (X):



* 1. Kriterijaus (T) balai apskaičiuojami sudedant atskirų kriterijų (Ti) balus:



* + 1. Kriterijų T1, T2, T3 balai apskaičiuojami šio kriterijaus parametrų įvertinimų (Pi) reikšmę padauginant iš vertinamo kriterijaus lyginamojo svorio (Yi):



* + 1. Kriterijaus parametras P2 apskaičiuojami parametro reikšmę (Ri) palyginant su geriausia pasiūlyta to paties parametro reikšme (Rmax).



* + 1. Kriterijaus parametras P1 ir P3 apskaičiuojamas mažiausio pasiūlymo parametro reikšmę (Rmin) palyginant su vertinamo pasiūlymo to paties parametro reikšme (Rp).



* 1. Kriterijų paaiškinimai:
		1. Kaina (C). Kaina vertinama balais, pagal aukščiau nurodytą metodiką (C). Kaina (Cp) – nekilnojamojo turto nuomos kaina (C1) už 1 kv. m (per mėnesį), neįskaitant PVM (jei skaičiuojamas),
		2. T1 – Atstumas iki Utenos miesto autobusų stoties (A. Baranausko g. 7, Utena) pagrindinio pastato.

Parametras (P1): ne daugiau kaip 700 m spinduliu aplink Utenos miesto autobusų stoties pagrindinį pastatą. Atstumas skaičiuojamas iki Utenos miesto autobusų stoties pagrindinio pastato (A. Baranausko g. 7, Utena), naudojantis www.maps.lt atstumo matavimo įrankiu brėžiant tiesią liniją.

Vertinant bus lyginami atstumai iki Utenos miesto autobusų stoties pagrindinio pastato, kuris yra ne didesnis už reikalaujamą. Geriausia parametro reikšme bus laikomas arčiausiai Utenos miesto autobusų stoties pagrindinio pastato esantis siūlomas nekilnojamas turtas.

* + 1. T2 – Patalpų erdvių tinkamumas – kabinetinis išplanavimas.

Parametras (P2) bus vertinamas balais:

2 balai: daugiau nei 20 proc. kabinetų, skaičiuojant nuo bendro Patalpose esančių kabinetų skaičiaus, neturi natūralios šviesos šaltinio;

6 balai: ne daugiau nei 20 proc. kabinetų, skaičiuojant nuo bendro Patalpose esančių kabinetų skaičiaus, neturi natūralios šviesos šaltinio;

10 balų: visi darbo kabinetai turi natūralios šviesos šaltinį.

* + 1. T3 – Šildymo išlaidos.

Vertinant bus lyginamos per 2019 m. gruodžio – 2020 m. kovo mėn. siūlomame išnuomoti nekilnojamame turte patirtos šildymo išlaidos vidutiniškai tenkančios 1 kv. m (Eur be PVM). Geriausia parametro reikšme bus laikoma mažiausios vidutinės 1 kv. tenkančios šildymo išlaidos (Eur be PVM).

1. **PRETENZIJOS PATEIKIMAS IR NAGRINĖJIMAS**
	1. Kiekvienas Pirkimu suinteresuotas Kandidatas, kuris mano, kad Perkančioji organizacija nesilaikė Pirkimo sąlygų nuostatų ir pažeidė ar pažeis jo teisėtus interesus, turi teisę pareikšti Perkančiajai organizacijai pretenziją. Pretenzija turi būti pareikšta raštu per 5 darbo dienas nuo Perkančiosios organizacijos informacijos apie priimtą sprendimą raštu išsiuntimo Kandidatams dienos arba nuo paskelbimo apie Perkančiosios organizacijos priimtą sprendimą dienos. Pretenzija, pateikta praleidus šiame punkte nustatytą terminą, grąžinama ją pateikusiam Kandidatui.
	2. Jeigu Kandidato pretenzija gauta iki sprendimo apie derybas laimėjusio Kandidato pranešimo priėmimo, Perkančioji organizacija privalo sustabdyti Pirkimo procedūras, iki išnagrinės šią pretenziją ir priims dėl jos sprendimą.
	3. Jeigu dėl pretenzijų nagrinėjimo pratęsiami nustatyti Pirkimo procedūrų terminai, apie tai Perkančioji organizacija informuoja Kandidatus, su kuriais deramasi, ir nurodo terminų nukėlimo priežastį.
	4. Išnagrinėjus pretenziją, Pirkimo procedūra tęsiama.
	5. Perkančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiajam Kandidatui ir kitiems derybose dalyvavusiems Kandidatams apie priimtą sprendimą.
	6. Kandidatas Perkančiosios organizacijos sprendimus ar sprendimus dėl išnagrinėtų pretenzijų (skundų) gali apskųsti teismui teisės aktų nustatyta tvarka.

1. **PIRKIMO SUTARTIS**
	1. Perkančioji organizacija ne vėliau kaip per 3 darbo dienas nuo sprendimo dėl derybas laimėjusio Kandidato priėmimo dienos išsiunčia laimėjusiam Kandidatui kvietimą sudaryti Sutartį. Jeigu Kandidatas, kuriam pasiūlyta sudaryti Sutartį, neatvyksta sudaryti Sutarties sutartu laiku, atsisako sudaryti Sutartį derybose sutartomis laikoma, kad jis atsisakė sudaryti Sutartį. Tokiu atveju Perkančioji organizacija pasiūlo Sutartį sudaryti sekančiam Pasiūlymų eilėje esančiam Kandidatui.
	2. Sutarties sąlygos išdėstytos pridedamame Nuomos sutarties projekte (Pirkimo sąlygų Priedas Nr. 3).
	3. Perkančioji organizacija pasilieka teisę nesudaryti Sutarties su laimėjusiu Kandidatu ir nutraukti Pirkimo procedūras, jeigu:
		1. sudaryti Sutarties nepavyksta iki Pirkimo dokumentuose nurodytos nuomos termino pradžios arba iki to laiko išnyksta arba iš esmės pasikeičia nekilnojamojo turto nuomos poreikis, numatytas šiose Pirkimo sąlygose;
		2. pasiūlytos kainos yra per didelės ir Perkančiajai organizacijai nepriimtinos.
	4. Pirkimo sutartis sudaroma Lietuvos Respublikos civilinio kodekso ir kitų sutarčių sudarymą reguliuojančių teisės aktų nustatyta tvarka.
2. **PRIEDAI**
	1. Priedas Nr. 1 – Nekilnojamojo turto nuomos pirkimo skelbiamų derybų būdu pasiūlymo forma.
	2. Priedas Nr. 2 – Techninė specifikacija.
	3. Priedas Nr. 3 – Nuomos sutarties projektas.

Nekilnojamojo turto nuomos pirkimo skelbiamų derybų būdu sąlygų

Priedas Nr. 1

**NEKILNOJAMOJO TURTO NUOMOS PIRKIMO**

**SKELBIAMŲ DERYBŲ BŪDU PASIŪLYMAS**

\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Kandidato pavadinimas *(jeigu dalyvauja ūkio subjektų grupė, surašomi visi dalyvių pavadinimai)* |  |
| Kandidato adresas *(jeigu dalyvauja ūkio subjektų grupė, surašomi visi dalyvių adresai)* |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |
| Kontaktinis asmuo (vardas, pavardė, pareigos, telefono numeris) |  |

*Pasiūlymą pasirašo Kandidatas (Kandidato vadovas) arba jo įgaliotas asmuo (tokiu atveju, kai pasirašo ne Kandidatas (Kandidato vadovas), pridedamas įgaliojimas pasirašyti Pasiūlymą. Nesant pridėto įgaliojimo arba jei pridėtas įgaliojimas yra netinkamos formos arba negaliojantis, Perkančioji organizacija turi teisę raštu pareikalauti pateikti įgaliojimą. Nepateikus įgaliojimo arba nepatikslinus įgaliojimo per nustatytą terminą, laikoma, kad įgaliotas asmuo neturi teisės atlikti veiksmus ar priimti sprendimus, susijusius su šiuo Pirkimu, taip pat tokio Kandidato Pasiūlymas negali būti pripažintas laimėjusiu Pirkimą ir yra atmetamas.*

* 1. Pažymime, kad sutinkame su visomis sąlygomis, nustatytomis Pirkimo sąlygose (jų paaiškinimuose, papildymuose).
1. Patvirtiname, kad Pasiūlyme pateikta informacija yra teisinga, nėra įtraukta jokių nuostatų, prieštaraujančių Pirkimo sąlygų nuostatoms.
2. Patvirtiname, kad siūlomas išnuomoti nekilnojamas turtas atitinka Pirkimo sąlygose (jo paaiškinimuose, papildymuose) nurodytus reikalavimus, tarp jų ir Pirkimo sąlygų Priede Nr. 2 nurodytus reikalavimus.
3. Siūlome šią nekilnojamojo turto pradinę nuomos kainą:

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Bendras nuomojamas plotas, kv. m** | **Kaina,** **Eur/kv. m./mėn.** **EUR be PVM** | **Kaina,** **Eur/mėn.** **EUR be PVM** |
| 1 | 2 | 3 | 4 | 5 (3 x 4) |
| 1. | Nekilnojamojo turto pradinė nuomos kaina (C) \* |  |  |  |
| PVM 21 proc.  |  |
| Bendra pradinė Pasiūlymo kaina, Eur su PVM\* |  |

\*– į nekilnojamojo turto pradinę nuomos kainą (C) turi būti įskaičiuoti visi Lietuvoje galiojantys mokesčiai nurodyti Lietuvos Respublikos mokesčių administravimo įstatymo 13 straipsnyje. Už nuomojamo nekilnojamojo turto komunalines ir eksploatacines paslaugas Perkančioji organizacija mokės pagal faktinį suvartojimą/suteiktas paslaugas.

1. Teikiame informaciją apie Pirkimo sąlygų 6 skyriuje nustatytus vertinimo kriterijus:

|  |  |  |
| --- | --- | --- |
| **Rodiklis** | **Parametro indeksas** | **Kandidato pasiūlymas**  |
| **Atstumas iki Utenos miesto autobusų stoties**Atstumas (metrais) nuo pastato, kuriame yra siūlomos nuomoti nekilnojamas turtas iki Utenos miesto autobusų stoties pagrindinio pastato (A. Baranausko g. 7, Utena). | T1 | ***Nurodomi atstumai (metrais)***Kandidatas kartu su Pasiūlymu turi pateikti ištrauką iš www.maps.lt, kurioje turi nurodyti atstumą pagal Pirkimo sąlygų 6.8.2 punkte nurodytą matavimo tvarką. |

1. Vadovaudamiesi Pirkimo sąlygomis ir jų Priede Nr. 2 (Techninė specifikacija) pateiktais reikalavimais, teikiame informaciją:

|  |  |  |
| --- | --- | --- |
| **Eil. Nr.** | **Rodikliai / reikalavimai** | **Kandidato atitiktį pagrindžiantys dokumentai ir Kandidato informacija (aprašymas)** |
| 1. | Pastato, kuriame siūlomas nuomotis nekilnojamas turtas, adresas | *Įrašyti* |
| 2. | Siūlomo išnuomoti nekilnojamojo turto nuosavybės ar patikėjimo teisę patvirtinančių dokumentų kopijos, patvirtintos teisės aktų nustatyta tvarka | *Pridedama* |
| 3. | Siūlomo išnuomoti nekilnojamojo turto kadastro duomenų bylos kopija, patvirtinta teisės aktų nustatyta tvarka | *Pridedama* |
| 4. | Raštiškas Kandidato patvirtinimas, kad išnuomoti siūlomas nekilnojamas turtas nėra areštuotos, teisme nėra ginčų dėl jų, taip pat nėra kitų trečiųjų asmenų teisių ar pretenzijų į išnuomoti siūlomą nekilnojamą turtą, išskyrus įkeitimą. Tuo atveju, jeigu siūlomas nuomoti nekilnojamas turtas yra įkeistas, pateikiamas įkaito turėtojo sutikimas nuomoti konkretų nekilnojamą turtą. | *Pridedama* |
| 5. | Įgaliojimas, suteikiantis teisę asmeniui derėtis dėl nekilnojamojo turto nuomojimo, pateikti Pasiūlymą, dokumentus ir sudaryti Sutartį ar kitaip disponuoti nekilnojamu turtu, kai šis asmuo nėra nekilnojamojo turto savininkas | *Pridedama* |
| 6. | Informacija dėl nekilnojamojo turto apžiūrėjimo | *Nurodoma:**- laikas, per kurį galima apžiūrėti patalpas;**- atsakingo asmens vardas, pavardė, adresas, telefono numeris ir el. pašto adresas.* |
| 7. | Pirkimo sąlygose nurodytų kalendorinių mėnesių šildymo išlaidas patvirtinantys dokumentai | *Pridedama* |
| 8. | Kiti dokumentai | *Pridedama* |

1. Šiame Pasiūlyme yra pateikta ir konfidencialios informacijos (pildyti, jei bus pateikta konfidencialios informacijos. Kandidatas negali nurodyti, kad konfidencialus yra visas Pasiūlymas.):

|  |  |
| --- | --- |
| **Eil.****Nr.** | **Pateikto dokumento pavadinimas** |
|  |  |
|  |  |

1. Kartu su Pasiūlymu pateikiami šie dokumentai (turi būti pateikti visi dokumentai, kurie, Kandidato nuomone, yra reikšmingi atliekant pasiūlymo vertinimą pagal ekonominio naudingumo kriterijus (ir jų parametrus):

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Dokumento puslapių skaičius** |
|  |  |  |
|  |  |  |

1. Per 2019 m. gruodžio – 2020 m. kovo mėn. siūlomame išnuomoti nekilnojamame turte patirtos šildymo išlaidos vidutiniškai tenkančios 1 kv. m (Eur be PVM).

|  |  |  |
| --- | --- | --- |
| **Nekilnojamojo turto adresas** | **Metai/mėnesis** | **Šildymas** |
| **1 kv. m** **EUR be PVM** |
|  | 2019 m. gruodžio mėn. |  |
| 2020 m. sausio mėn. |  |
| 2020 m. vasario mėn. |  |
| 2020 m. kovo mėn. |  |
| Vidurkis(*vidurkis apskaičiuojamas sudedant kiekvieno kalendorinio mėn. reikšmes ir padalijant iš mėnesių skaičiaus)* |  |

1. Pasiūlymas galioja iki \_\_\_\_\_\_\_\_\_ d.

Vadovaujantis šių Pirkimų sąlygų 3.8 punktu Pasiūlymo galiojimo terminas negali būti trumpesnis nei 90 (devyniasdešimt) dienų.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Kandidato arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Nekilnojamojo turto nuomos pirkimo skelbiamų derybų būdu sąlygų

Priedas Nr. 2

**TECHNINĖ SPECIFIKACIJA**

* 1. Pageidaujamo išsinuomoti nekilnojamo turto (toliau – Patalpų) paskirtis administracinė.
	2. Pageidautina Patalpų nuomos Sutarties sudarymo data – per 1 vieną mėnesį po Pirkimo pabaigos.
	3. Bendras Patalpų plotas – ne mažesnis kaip 300 kv. m ir ne didesnis kaip 500 kv. m. (įskaitant bendro naudojimo patalpų plotą).
	4. Patalpose turi būti ne mažiau kaip 30 darbo vietų. Vienai darbo vietai turi būti skirta ne mažiau kaip 4 kv. m kabinetinio ploto.
	5. Patalpų erdvių tinkamumas – kabinetinis išplanavimas.
	6. Patalpos turi būti švarios, tvarkingos, atitinkančios Lietuvos Respublikos teisės aktų, reglamentuojančių administracinės paskirties patalpų būklę ir naudojimą, nurodytus reikalavimus.
	7. Atstumas (metrais) nuo pastato, kuriame yra siūlomos nuomoti Patalpos iki Utenos miesto autobusų stoties pagrindinio pastato (A. Baranausko g. 7, Utena) ne daugiau kaip 700 m spinduliu aplink Utenos miesto autobusų stotį. Atstumas skaičiuojamas iki Utenos miesto autobusų stoties pagrindinio pastato (A. Baranausko g. 7, Utena). Atstumas skaičiuojamas vadovaujantis www.maps.lt atstumo matavimo įrankiu brėžiant tiesią liniją.
	8. Patalpose turi būti virtuvėlės patalpos (gali būti be natūralios šviesos šaltinio).

Nekilnojamojo turto nuomos pirkimo skelbiamų derybų būdu sąlygų

Priedas Nr. 3

(Nekilnojamojo turto nuomos sutarties projektas)

**NUOMOS SUTARTIS**

*(pateikta atskiru failu)*

1. Dokumentų kopijos yra tvirtinamos Kandidato ar jo įgalioto asmens parašu, nurodant žodžius „Kopija tikra“, ir pareigų pavadinimą, vardą (vardo raidė), pavardę, datą ir patvirtinama antspaudu (jei turi). [↑](#footnote-ref-1)